**Výzva na predloženie cenovej ponuky[[1]](#footnote-1)**

**Oddiel I. Identifikácia obstarávateľskej organizácie**

1. **Identifikácia obstarávateľa:**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Ing. Mgr. Tatiana Elanová

Telefón: (+ 421) (2) 5950 1529

E-mail: elanova.tatiana@dpb.sk

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

**Oddiel II. Predmet zákazky**

1. **Názov zákazky:**

**Servis a oprava klimatizácií na autobusoch 2**

1. **Označenie zákazky:** CP 12/2025
2. **Druh zákazky:** služby
3. **Predpokladaná hodnota zákazky: 183 050,00 € bez DPH**

CPV – hlavný: 50116000-1 Oprava a údržba konkrétnych častí vozidiel

42512400-2   Klimatizácia vozidiel

1. **Opis predmetu zákazky:**

Predmetom obstarávania je poskytovanie opráv a servisu klimatizačných jednotiek na autobusoch.

Predmet zákazky je ďalej bližšie špecifikovaný v prílohe č. 1 tejto výzvy.

1. **Miesto dodania predmetu zákazky:** vozovne obstarávateľa v Bratislave: vozovňa Trnávka a Jurajov Dvor, vozovňa Petržalka a vozovňa Krasňany
2. **Lehota viazanosti cenovej ponuky:** 6 mesiacov
3. **Lehota, miesto a spôsob predkladania ponúk: do 20.05.2025 do 09:00 hod.**

Ponuky je potrebné predkladať elektronicky, a to prostredníctvom IS JOSEPHINE:

<https://josephine.proebiz.com/sk/tender/66787/summary>

1. **Typ zmluvy/objednávky:** rámcová zmluva o poskytovaní služby

Zmluva môže byť uzatvorená s viacerými úspešnými uchádzačmi.

Zákazka bude realizovaná na základe objednávok uzavretých na základe rámcovej dohody. Obstarávateľ je oprávnený uzatvoriť rámcovú dohodu s uchádzačmi, ktorí sa umiestnili na prvých dvoch miestach v poradí na základe finálneho vyhodnotenia ponúk (podľa kritéria na vyhodnotenie ponúk).

1. **Trvanie zmluvy/lehota dodania:** 24 mesiacov (viac v prílohe č. 4 výzvy)

**Oddiel III. Obsah ponuky**

1. **Spôsob predloženia ponuky:**

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 5 tejto Výzvy.

Uchádzačom navrhovaná celková cena verejného obstarávania musí byť uvedená na 2 desatinné miesta v EUR bez DPH. V predloženej ponuke musia byť pripojené požadované naskenované doklady a dokumenty tvoriace obsah ponuky, požadované v tejto výzve, ktoré musia byť k termínu predloženia ponuky platné a aktuálne.

1. **Požiadavky na predloženie ponuky a na jej obsah:**

Ponuka musí obsahovať:

1. opis predmetu zákazky (v súlade s opisom v **Prílohe 1 výzvy**). Uchádzač predloží aj Protokol o vykonaní servisu alebo opravy klimatizácie na vozidle v zmysle **Prílohy 1a výzvy.**
2. nacenený predmet zákazky podľa **Prílohy 2 výzvy -** Dotazník uchádzača s návrhom na plnenie kritéria – vyplnené a podpísané**.**

Podklad pre necenenie tvorí vyplnená **Príloha2a** Kalkulácia nákladov a časová náročnosť.

1. informačný formulár o uchádzačovi a čestné vyhlásenia uchádzača – **Príloha3 výzvy** – vyplnený a podpísaný; vyplneniu jednotlivých položiek/riadkov formulára treba venovať náležitú pozornosť, aby komisia na vyhodnotenie ponúk nemusela vyzývať uchádzača na doplnenie informácií v danom formulári.
2. doklad o oprávnení podnikať, t.j., že ste oprávnený dodávať predmetný tovar, uskutočňovať stavebné práce alebo poskytovať službu.
3. čestné vyhlásenie uchádzača v zmysle **Prílohy5 výzvy**.
4. Podiel plnenia zo zmluvy – zoznam subdodávateľov v zmysle **Prílohy6 výzvy.**
5. Certifikát v zmysle bodu 14.c) výzvy.
6. **Osobitné podmienky účasti:**

Verejného obstarávania sa môže zúčastniť len ten uchádzač, ktorý

1. v zmysle § 32 ods. 1 písm. e) ZVO je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky,
2. v zmysle § 32 ods. 1 písm. f) ZVO nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu.
3. predloží Certifikát o o odbornej spôsobilosti na nakladanie s fluórovanými skleníkovými plynmi podľa zákonov č. 286/2009 Z.z. § 6(3), č. 321/2012 Z.z. § 5(1) a, c, d, e.
4. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk:**

Ponuky sa budú vyhodnocovať na základe kritéria najnižšej celkovej ceny za predmet zákazky v EUR bez DPH.

1. **Vyhodnocovanie ponúk a uzavretie zmluvy**
   1. Obstarávateľ vyhodnocuje ponuky na základe kritéria na vyhodnotenie ponúk: najnižšia celková cena za predmet zákazky v EUR bez DPH. Obstarávateľ zostaví poradie ponúk uchádzačov na základe predložených návrhov na plnenie kritéria, pričom na prvom mieste sa umiestni ponuka s najnižšou hodnotou kritéria. Obstarávateľ je oprávnený uzatvoriť rámcovú dohodu s uchádzačmi, ktorí sa umiestnili na prvých dvoch miestach na základe finálneho vyhodnotenia ponúk – t.j. s tými uchádzačmi, ktorí navrhli prvú až druhú najnižšiu celkovú cenu za predmet zákazky (ďalej aj ako „**úspešní uchádzači**“). Obstarávateľ si vyhradzuje právo neprijať ponuky, ktoré budú vyššie ako je predpokladaná hodnota zákazky.
   2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzačov, ktorých ponuka sa predbežne umiestnila na prvom a druhom mieste v poradí.
   3. Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.
   4. V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponúk, ktoré sa umiestnili na ďalšom mieste v poradí.
   5. Úspešní uchádzači umiestnení na prvom až druhom mieste v poradí budú vyzvaní na poskytnutie súčinnosti k podpisu zmluvy tak, aby mohla byť uzavretá do 10 pracovných dní odo dňa, keď boli na uzavretie vyzvaní, v rámci ktorej preukážu, že sú oni a im známi subdodávatelia zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie rámcovej dohody.
   6. Obstarávateľ si vyhradzuje právo vyzvať úspešných uchádzačov umiestnených na prvom až druhom mieste v poradí na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 14 tejto výzvy.
   7. V prípade, ak úspešní uchádzači neposkytnú v stanovenom termíne súčinnosť podľa predchádzajúceho bodu, nenahradia navrhovaného subdodávateľa v stanovenej lehote, prípadne odmietnu podpísať zmluvu, obstarávateľ pristúpi k vyhodnoteniu ponuky, ktorá sa umiestnila na ďalšom mieste v poradí s vykonaním úkonov uvedených v tomto bode výzvy.
   8. Komunikácia medzi uchádzačom a obstarávateľom počas vyhodnotenia ponúk bude prebiehať elektronicky, prostredníctvom komunikačného rozhrania IS Josephine.
2. **Subdodávatelia**

Obstarávateľ umožňuje využitie subdodávateľa/ov pri plnení predmetu zákazky. V prípade ich využitia ich uchádzač uvedie v prílohe 6 Podiel plnenia zo zmluvy subdodávateľmi. Povinnosť zápisu v Registri partnerov verejného sektora sa vzťahuje aj na subdodávateľov, pokiaľ to vyplýva zo zákona o registri partnerov verejného sektora.

1. **Spoločensky zodpovedné verejné obstarávanie**

Obstarávateľská organizácia má záujem zadať zákazku v súlade so zásadami spoločensky zodpovedného verejného obstarávania. Spoločensky zodpovedné verejné obstarávanie okrem dôrazu na ekonomické parametre zohľadňuje tiež súvisiace dopady zákazky, najmä v oblasti zamestnanosti, sociálnych a pracovných práv a životného prostredia.

Obstarávateľská organizácia požaduje, aby uchádzač pri plnení predmetu zákazky:

1. zaistil legálne zamestnávanie, rovnoprávne a dôstojné pracovné podmienky, zodpovedajúcu úroveň bezpečnosti pre všetky osoby, ktoré sa budú na plnení predmetu zákazky podieľať;
2. sa snažil minimalizovať dopad na životné prostredie, rešpektovať udržateľnosť a možnosť cirkulárnej ekonomiky; a
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s predmetom zákazky.

Splnenie vyššie uvedených požiadaviek je uchádzač povinný zaistiť aj u svojich subdodávateľov.

Vzhľadom k povahe zákazky a súčasne požiadavky na odbornosť nie je stanovená požiadavka na podporu prístupu sociálnych podnikov a vytváranie nových pracovných miest, a teda uchádzač nie je povinný zabezpečiť podporu zamestnávania osôb so zdravotným znevýhodnením na trhu práce. Obstarávateľská organizácia však v zmluve úspešného uchádzača zaväzuje dodržiavať rovnosť pracovných podmienok a bezpečnosti práce. Za účelom podpory rovnosti pracovných podmienok obstarávateľská organizácia v prípade potreby vykoná analýzu ponúkanej ceny z pohľadu inštitútu mimoriadne nízkej ponuky.

Obstarávateľská organizácia ako súčasť dokumentácie poskytuje uchádzačom dokumenty požadované ako súčasť ponúk v podobe vzorových formulárov. Týmto prístupom je podanie ponúk zjednodušené a pre uchádzačov tak neznamená zvýšenú administratívnu záťaž.

1. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.

V Bratislave dňa 12.05.2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Barbora Notová**

vedúca odboru právnych služieb

a verejného obstarávania

Prílohy:

1. Opis predmetu zákazky - tvorí samostatnú prílohu tejto výzvy

Príloha1a\_Vzorový protokol o vykonaní servisu alebo opravy klimatizácie na vozidle

1. Dotazník uchádzača s návrhom na plnenie kritéria

Príloha2a\_Kalkulácia nákladov a časová náročnosť

1. Informačný formulár s vyhlásením uchádzača
2. Návrh Zmluvy - tvorí samostatnú prílohu tejto výzvy
3. Čestné vyhlásenie uchádzača
4. Podiel plnenia zo zmluvy – zoznam subdodávateľov - tvorí samostatnú prílohu tejto výzvy

\*\*\*\*\*

**Príloha č. 1**

**Opis predmetu zákazky**

tvorí samostatnú prílohu tejto výzvy

\*\*\*\*\*

**Príloha č. 2**

**Dotazník uchádzača - Návrh na plnenie kritéria**

tvorí samostatnú prílohu tejto výzvy

**Príloha č. 3**

**INFORMAČNÝ FORMULÁR**

**o uchádzačovi a spracovateľovi ponuky a vyhlásenie uchádzača**

(štatutárny orgán uchádzača tento formulár podpíše a predloží v ponuke v zmysle bodu 13 výzvy)

|  |  |
| --- | --- |
| Meno/názov a sídlo uchádzača: |  |
| Meno a priezvisko štatutárneho orgánu uchádzača: |  |
| IČO/DIČ: |  |
| webové sídlo: |  |
| tel. číslo/e-mail: |  |
| Počet zamestnancov uchádzača:  mikropodnik do 10 zamestnancov;  malý podnik do 50 zamestnancov  stredný podnik do 250 zamestnancov | Údaj musí verejný obstarávateľ zverejniť v informácii o výsledku verejného obstarávania |
| Uchádzač je zapísaný v zozname hospodárskych subjektov (áno/nie): |  |
| Uchádzač je zapísaný v registri partnerov verejného sektora (áno/nie): |  |
| Meno/názov subdodávateľa (v aktuálnom prípade): |  |
| Subdodávateľ je zapísaný v zozname hospodárskych subjektov (áno/nie): |  |
| Subdodávateľ je zapísaný v registri partnerov verejného sektora (áno/nie): |  |
| Ponuku, podklady vypracoval (názov/meno, adresa, IČO právnickej alebo fyzickej osoby (§ 49 ods. 5 ZVO): |  |
| **Vyhlásenie uchádzača:**   1. Vyhlasujem, že v tomto postupe verejného obstarávania na predmet zákazky „**Servis a oprava klimatizácií na autobusoch 2**“ sme sa ako uchádzač dôkladne oboznámili s predmetom zákazky i so súťažnými požiadavkami a rešpektujeme všetky pokyny, lehoty, kritériá na vyhodnotenie ponúk, obchodné podmienky a iné skutočnosti obsiahnuté v súťažnej dokumentácii a vo Výzve na predloženie ponúk a nemáme voči ním výhrady. 2. verejnému obstarávateľovi poskytujeme *súhlas so spracovaním osobných údajov* v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov uvedených v ponuke a ich zverejňovaním v profile verejného obstarávateľa, 3. vyhlasujeme, že *nemáme uložený zákaz účasti* vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu, 4. vyhlasujeme, že nie sme v rozpore s nariadením Rady EÚ č. 2022/576 z 8.4.2022 (čl. 5k pre oblasť verejného obstarávania) meniace nariadenie č. 833/2014 o reštriktívnych opatreniach voči Rusku, 5. vyhlasujeme, že pri spracovaní a predkladaní ponuky sme neuplatnili korupčné praktiky voči zástupcom verejného obstarávateľa a ani s inými hospodárskymi subjektami sme vzájomne nepoužili kartelové dohody a náš postup pri spracovaní bol v intenciách Etického kódexu záujemcu/uchádzača   (**https://www.uvo.gov.sk/zaujemca-uchadzac/eticky-kodex-zaujemcu-uchadzaca)** | |

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

\*\*\*\*\*

**Príloha č. 5**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Servis a oprava klimatizácií na autobusoch 2“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [v zmysle § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO,
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

\*\*\*\*\*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) povinný postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)